als_Latn dik_Latn sag_Latn
Masat ndëshkimore nuk zbatohen në çdo rast
Zyra e Auditorit të Përgjithshëm ka publikuar raportin për Doganat e Kosovës për 2016, ku me këtë rast drejtori i ri i Përgjithshëm ka marrë në konsideratë dhe është pajtuar me të gjeturat e detajuara dhe konkluzionet e auditimit, si dhe është zotuar se do t'i adresojë të gjitha rekomandimet e dhëna. "Shpalosjet e llogarive të arkëtueshme (borxheve) nuk janë plotësisht të sakta dhe të besueshme. Në PFV ishin prezantuar të arkëtueshmet në vlerë prej 42.247.165 euro, përderisa sipas raportit të sektorit të borxheve vlera e tyre ishte 42.857.266 euro, me diferencë 610.101 euro. Raporti sugjeron se drejtori i përgjithshëm duhet të sigurojë që shpalosjet paraqesin gjendjen e saktë dhe të plotë të të arkëtueshmeve të borxheve. Ai po ashtu duhet të sigurojë që përgatitja e PFV-ve për vitin 2017 të përfshijë rishikimin e hollësishëm të draft-pasqyrave nga menaxhmenti", vlerëson ZAP-i. Raporti i ZAP-it i auditimit për PFV-të e vitit 2015 ka rezultuar me 17 rekomandime. "Deri në fund të auditimit tonë për vitin 2016, dhjetë (10) rekomandime ishin zbatuar plotësisht, tri (3) në proces dhe katër (4) prej tyre nuk janë zbatuar", potencohet në raport. Me hyrjen në fuqi të Ligjit nr. 05/L-043 për faljen e borxheve publike, DK ka përgatitur dhe ka dërguar listat për faljen e borxheve në MF. Sipas listës për falje të borxhit për subjekte juridike dhe persona fizikë shuma e borxhit të falur për vitin 2016 ishte 2.980,908 euro.
Dështimi me udhëzimet
Nga vërejtjet e gjetura ZAP-i konstaton se Doganat e Kosovës nuk kishin të hartuar Udhëzimet Administrative (UA) lidhur me përshkrimin e vendeve të punës, edhe pse ishte rekomandim nga viti i kaluar, gjatë vitit 2016 dhe që flet lidhur me përshkrimin e vendeve të punës, rregullimin e marrëdhënies së punës, si dhe për pagesën e shtesave për rrezikshmëri. Mirëpo, në fillim të vitit 2017, menaxhmenti i DK-së kishte hartuar UA përkatëse që rregullojnë çështjet e paraqitura më lart. Në mes të tjerash në raport tregohej se në krahasim me vitin e kaluar Doganat gjatë vitit 2016 kanë shënuar rritje në realizimin e të hyrave për 10.5 për qind. Po ashtu edhe realizimi i buxhetit final në 99 për qind, me një përmirësim për 11 për qind në raport me vitin paraprak 2015, paraqet një performancë të mirë buxhetore. Megjithatë, në raport thuhej se veprime shtesë nevojiten lidhur me pezullimin e procedurave import-eksport për subjektet që nuk kanë shlyer obligimet doganore, kthimin e të hyrave, si dhe aplikimin e interesit dhe kamatës në rastet e mos përmbushjes së detyrimeve doganore (taksat doganore) nga ana e subjekteve ekonomike dhe personave fizikë. Veprime shtesë nevojiten edhe në menaxhimin e personelit dhe në menaxhimin e projekteve kapitale. Në vitin 2016, Doganat e Kosovës, kanë realizuar 99 për qind të buxhet final ose 7.838.762 euro, me një përmirësim prej 11 për qind krahasuar me vitin 2015.
Plani dhe inkasimi i të hyrave Raporti tregon se paraqitja jo e saktë e të dhënave në pasqyra financiare shpie në një keqkuptim të aktiviteteve financiare të Doganave të Kosovës. Mosraportimi i drejtë zvogëlon efektivitetin e kontrolleve menaxheriale, si dhe ndikon në mbivlerësimin e njërës kategori dhe nënvlerësimit të kategorisë tjetër. Raporti tregon se të hyrat e Doganave të Kosovës, në përgjithësi kanë një sistem funksional në menaxhimin e të hyrave. Të hyrat e planifikuara nga Qeveria e Kosovës për vitin për vitin 2016 ishin 1 miliardë e 040.100.000 euro, përderisa të hyrat bruto të realizuara ishin 1 miliard e 051.419.363 euro. Për vitin 2016, Dogana kishte tejkaluar planin vjetor për 11 milion e 319.363 euro apo në masën prej 1 për qind. Nga Doganat në import janë inkasuar 129 milionë e 931.679. Kurse nga akciza në kufi Dogana ka përfituar 390 milionë e 905.186 milionë, euro kurse nga TVSHja në kufi-Dogana ka përfituar 514 milionë e 339.311. Raporti tregon se drejtori i DK-së konform kompetencës ligjore të deleguar nga drejtori i ATK-së me nr. ZDP-14/2014 për subjektet, të cilat janë aktive dhe kanë obligime të taksës së Doganës dhe TVSH-së, duhet të marrë vendim që t'u ndalohet zhvillimi i procedurave eksport-importe. Ndaj një subjektit ishte lëshuar aktvendimi, sipas të cilit ishte obliguar që në afat prej dhjetë (10) ditësh të paguajë obligimin prej 489.762 euro, ose të bëjë programim të borxhit, në të kundërtën do t'i ndalohet zhvillimi i procedurave eksport-import. Auditimi i ZAP-it shpalosi se edhe pse ky subjekt nuk kishte kryer obligimet dhe nuk kishte bërë marrëveshje për riprogramim të borxhit, kishte realizuar eksporte-importe gjatë gjithë vitit 2016.
Plani dhe inkasimi i të hyrave Raporti tregon se paraqitja jo e saktë e të dhënave në pasqyra financiare shpie në një keqkuptim të aktiviteteve financiare të Doganave të Kosovës. Mosraportimi i drejtë zvogëlon efektivitetin e kontrolleve menaxheriale, si dhe ndikon në mbivlerësimin e njërës kategori dhe nënvlerësimit të kategorisë tjetër. Raporti tregon se të hyrat e Doganave të Kosovës, në përgjithësi kanë një sistem funksional në menaxhimin e të hyrave. Të hyrat e planifikuara nga Qeveria e Kosovës për vitin për vitin 2016 ishin 1 miliardë e 040.100.000 euro, përderisa të hyrat bruto të realizuara ishin 1 miliard e 051.419.363 euro. Për vitin 2016, Dogana kishte tejkaluar planin vjetor për 11 milion e 319.363 euro apo në masën prej 1 për qind. Nga Doganat në import janë inkasuar 129 milionë e 931.679. Kurse nga akciza në kufi Dogana ka përfituar 390 milionë e 905.186 milionë, euro kurse nga TVSHja në kufi-Dogana ka përfituar 514 milionë e 339.311. Raporti tregon se drejtori i DK-së konform kompetencës ligjore të deleguar nga drejtori i ATK-së me nr. ZDP-14/2014 për subjektet, të cilat janë aktive dhe kanë obligime të taksës së Doganës dhe TVSH-së, duhet të marrë vendim që t'u ndalohet zhvillimi i procedurave eksport-importe. Ndaj një subjektit ishte lëshuar aktvendimi, sipas të cilit ishte obliguar që në afat prej dhjetë (10) ditësh të paguajë obligimin prej 489.762 euro, ose të bëjë programim të borxhit, në të kundërtën do t'i ndalohet zhvillimi i procedurave eksport-import. Auditimi i ZAP-it shpalosi se edhe pse ky subjekt nuk kishte kryer obligimet dhe nuk kishte bërë marrëveshje për riprogramim të borxhit, kishte realizuar eksporte-importe gjatë gjithë vitit 2016.
26 pozita me UD
E gjetura e ZAP-it tregon se drejtori i përgjithshëm në vitin 2014 kishte aprovuar Urdhrin Administrativ nr.11/2014, në të cilin ishin paraqitur ndryshimet dhe plotësimet e UA nr.91/2010 mbi rregullat dhe procedurat e rekrutimit, zhvillimit dhe administrimit. Ndër ndryshimet më të shprehura ishte neni 40 - pika 3. A, që në rast të mospërmbushjes së pozitës së caktuar, atëherë drejtori mund që të zgjasë emërimin e përkohshëm deri në plotësimin e pozitës së lirë pa saktësuar periudhën kohore të mbulimit të pozitave me UD. Në vitin 2016, në Dogana, ishin 26 pozita menaxhuese të mbuluara me UD. Prej tyre një (1) pozitë që nga viti 2008, dhjetë (10) pozita për më shumë se dy vite, nëntë (9) pozita për më shumë se një vit, dhe gjashtë (6) pozita për më shumë se gjashtë muaj. Për të gjitha këto vazhdime kishte vendime përkatëse. Në raport thuhej se Doganat e Kosovës kanë përgatitur planin paraprak dhe atë final të prokurimit, dhe të njëjtat janë dorëzuar me kohë në Agjencinë Qendrore të Prokurimit. Buxheti final për investime kapitale ishte 590.000 euro, i cili ishte realizuar në tërësi. Doganat e Kosovës kanë vendosur një sistem të kontrollit të brendshëm, që mbikëqyr procesin e arkëtimit të të hyrave (funksionalizimi i sistemit elektronik 'Nuxeo' të arkëtueshme), megjithatë edhe më tutje vlera e lartë e të arkëtueshmeve është shqetësuese.
(Kosova Sot)
Në këtë “selfie” të tmerrshme shihet një student duke u mbytur...
Ndikimi i rrjeteve sociale dhe e ashtuquajtura propaganda “online” është...
Kamerat e sigurisë së tregut ushqimor kanë filmuar të gjithë episodin e...
Ekonomisti Dardan Grapci tha për "Kosova Sot" se Bordi i Pavarur për...
Duke e vlerësuar qeverisjen katërvjeçare si plotësisht...
Duke e vlerësuar qeverisjen katërvjeçare si plotësisht...
Në këtë “selfie” të tmerrshme shihet një student duke u mbytur...
Arjen Robben ka folur para ndeshjes me PSG-në në kuadër të Ligës së...
Ndikimi i rrjeteve sociale dhe e ashtuquajtura propaganda “online” është...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn